**Դեն Քարլին** (անգլ.՝ Dan Carlin, նոյեմբերի 14, 1965(1965-11-14) կամ 1965), ամերիկացի քաղաքական մեկնաբան, փոդքասթեր, հոդվածների հեղինակ, ռադիոհաղորդավար և սյունակագիր։ Պրոֆեսիոնալ ռադիոհաղորդավար լինելով՝ Կարլինը ժամանակի ընթացքում իր շոուները տեղափոխել է ինտերնետ և այժմ երկու հայտնի անկախ փոդքասթերի՝ «Common Sense with Dan Carlin» և «Hardcore History» հեղինակն է։

Կենսագրություն
--------------

Կարլինը բակալավրի աստիճան է ստացել Կոլորադո նահանգի Բոուլդեր քաղաքի համալսարանում։ 1980-ական թվականներին Լոս Անջելեսի հեռուստատեսային լուրերում ռեպորտյորի գործունեություն սկսելով՝ Կարլինը լուսաբանել է 1992 թվականի Լոս Անջելեսի խռովությունը։ Ռադիոյից հեռանալուց հետո Կարլինը ճանաչման է հասել ինտերնետային ռադիոյում, փոդքասթինգում և բլոգոսֆերայում։ Ապրում է Օրեգոն նահանգի Յուջին քաղաքում։ Նախկինում լրագրող է աշխատել «KVAL-TV» հեռուստաալիքում։

2005 թվականին հիմնադրել է «Ողջախոհությունը Դեն Կարլինի հետ» շոուն։ Փոդքասթը թեմատիկայով մոտ է 1994-2004 թվականներին հեռարձակվող մի քանի ռադիոհաղորդումների, որնց հաղորդավարը եղել է Կարլինը։ Իր քաղաքական փիլիսոփայությունը Կարլինը նկարագրել է որպես «նոր ռացիոնալիզմ», որի հիմքն ընթացիկ քաղաքական միտումների և ուժերի գնահատման նկատմամբ թերահավատ մոտեցումն է։ Նա փորձում է աջակցել քննարկումներին՝ ներկայացնելով և խթանելով «Մարսեցին Երկրի վրա» մտավոր փորձը, առաջարկելով ընթացիկ քաղաքական խնդիրների լուծումներ, որոնք հիմնված են ինքնաքննադատական վերաբերմունքի վրա։

2012 և 2013 թվականներին «Ողջախոհությունը Դեն Կարլինի հետ» շոուն Քաղաքականություն/Նորություններ կատեգորիայում առաջադրվել է որպես լավագույն փոդքասթ։ Այսօրվա դրությամբ փոդքասթի յուրաքանչյուր էպիզոդ լսվել է ավելի քան 700 000 անգամ։

«Հարդկորյան պատմություն»
------------------------


Կարլինի փոդքասթները դժվար թե ձեզ հիշեցնեն պատմության մասին չոր դասախոսությունները։ Կարլինը «պատմության մեջ» ավելացնում է «հարդկորյան» բառը, նրանով, որ իր փոդքասթներում կենտրոնանում է մարդկության պատմության ամենադաժան և դրամատիկ պահերի վրա՝ իր շոուն համեմելով պատկերավոր օրինակներով, որոնք, հավանաբար, պատմության դպրոցական դասերին չեն ուսումնասիրվել։

Քրիսափոր Մետյուզ

«Հարդկորյան պատմությունը» հարթակ է, որտեղ Դեն Կարլինը ուսումնասիրում է համաշխարհային պատմության տարաբնույթ թեմաներ։ Շոուի թեմատիկան թողարկումից թողարկում լայնորեն տարբերվում է, սակայն, որպես կանոն, կենտրոնացած է կոնկրետ պատմական իրադարձությունների վրա, որոնք նկարագրված են «մտավոր թատրոնի» ոճով։ Նոր էպիզոդները թողարկվում են մոտավորապես յուրաքանչյուր չորս-յոթ ամիսը մեկ։ Յուրաքանչյուր փոդքասթի տևողությունը կարող է հասնել մի քանի ժամի։

Յուրաքանչյուր փոդքասթի թողարկում ունենում է միլիոնավոր ներբեռնումներ։ 2015 թվականի մայիսի 6-ին շոուները ներբեռնվել են ավելի քան 350 000 անգամ՝ 24-ժամյա ժամանակահատվածում։ 2012 թվականին փոդքասթը առաջադրվել է «Stitcher Award» մրցանակի՝ Լավագույն կրթական և ուսուցողական փոդքասթ կատեգորիայում։

2014 թվականին այն iTunes-ում արժանացել է «Best Classic Podcast 2014» մրցանակին և հայտնվել է «Փոդքասթների 10 տարի» հոբելյանական մրցանակաբաշխության թոփ 25 փոդքասթների ցանկում։

«Slate» ամսագիրը 2009 թվականին թողակված «Արևելյան ճակատի ուրվականները» փոդքասթը (որը նվիրված է եղել Երկրորդ համաշխարհային պատերազմի ժամանակ Արևելյան ճակատում տեղի ունեցած իրադարձություններին) անվանել է բոլոր ժամանակների հինգերորդ լավագույն ձայնագրությունը։

Գրքեր
-----

2019 թվականին «*Hadcore History»* փոդքասթի նյութերի հիման վրա Դեն Կարլինը գրել է «The End Is Always Near: Apocalyptic Moments, from the Bronze Age Collapse to Nuclear Near Misses» գիրքը։

Ծանոթագրություններ
------------------

1. 1 2  Չեխիայի ազգային գրադարանի կատալոգ
2. ↑  *Hoffman R.* LinkedIn — 2003.
3. ↑  Dan Carlin (2014 թ․ հունիսի 8). «Common Sense Archive: Show 276 - Past Transgressions». *dancarlin.com* (Podcast). Event occurs at 16 minutes. Արխիվացված է օրիգինալից 2014 թ․ հունիսի 21-ին. Վերցված է 2014 թ․ հունիսի 10-ին.
4. ↑  «Dan Carlin: "The New Golden Age of Oral Historical Storytelling" | Talks at Google». *YouTube*. Վերցված է 2017 թ․ նոյեմբերի 6-ին.
5. ↑  CIPOLLE, ALEX V. «Q&A with Hardcore History's Dan Carlin: Print Edition». Eugene Weekly. Արխիվացված է օրիգինալից 2018 թ․ հունվարի 27-ին. Վերցված է 2016 թ․ մարտի 1-ին.
6. ↑  «The People's Choice Podcast Awards». *The Podcast Award*. PodcastAwards.com. Արխիվացված է օրիգինալից 2010 թ․ հունվարի 6-ին. Վերցված է 2015 թ․ մայիսի 5-ին.
7. ↑  «Хардкорная история • Arzamas» (ռուսերեն). Arzamas. Վերցված է 2020 թ․ մայիսի 19-ին.
8. ↑  Itzkoff, Dave. «Obama Interview Sets Download Record for Maron Podcast». *ArtsBeat*. Վերցված է 2016 թ․ ապրիլի 15-ին.
9. ↑  «The 2012 Stitcher Awards». Արխիվացված է օրիգինալից 2012 թ․ նոյեմբերի 12-ին. Վերցված է 2012 թ․ նոյեմբերի 21-ին.
10. ↑  CIPOLLE, ALEX V. (2014 թ․ դեկտեմբերի 24). «Q&A with Hardcore History's Dan Carlin: Print Edition». *Eugene Weekly*. Արխիվացված է օրիգինալից 2018 թ․ հունվարի 27-ին. Վերցված է 2015 թ․ մայիսի 5-ին.
11. ↑  Slate’s Use of Your Data
12. ↑  «The End Is Always Near - Dan Carlin - Hardcover» (անգլերեն). HarperCollins Publishers: World-Leading Book Publisher. Վերցված է 2020 թ․ մայիսի 19-ին.

Արտաքին հղումներ
----------------

* Պաշտոնական կայք

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | MusicBrainz |
|  |
| Չափորոշչային վերահսկողություն | ISNI: 0000000036568416 · LCCN: n2003111868 · NKC: hka20211112879 · VIAF: 65853403 · WorldCat VIAF: 65853403 |

 |